Kingdom Hearts III on Square Enixin Kingdom Hearts -pelisarjaan kuuluva japanilainen toimintaroolipeli. Kesällä 2013 Square Enix julkaisi E3-lehdistötilaisuudessa lyhyen trailerin pelistä. Samalla mainostettiin myös Kingdom Hearts HD 1.5 Remixiä, joka ilmestyi Amerikkaan ja Eurooppaan syyskuussa 2013. Kyseessä on ensimmäinen Kingdom Hearts -peli, jossa esiintyy Pixar-elokuviin perustuvia maailmoja.
PlayStation version kansikuva
Kehittäjä Square Enix Business Division 3
Tuottaja Rie Nishi
Käsikirjoittaja Tetsuya Nomura
Peli julkaistiin Japanissa 25. tammikuuta 2019 ja muualla päin maailmaa 29. tammikuuta 2019.[1]
MaailmatMuokkaa
Pelissä nähdään edellisten osien tapaan Disneyn ja sekä pelisarjaa varten keksittyjä maailmoja. Julkistusvideossa näytettiin Kohtalon saaret ja Twilight Town. Toisessa teaserissa näytettiin ensimmäinen Disney-maailma Olympus Coliseum. Vuoden 2015 E3-messuilla Square paljasti uuden trailerin, jossa näytettiin uusi Disney-maailma, mikä sijoittuu Kaksin karkuteillä -elokuvaan. Messun aikana oltiin myös kysytty Arendellin maailman olevan pelissä, joka sijoittuu elokuvaan Frozen – huurteinen seikkailu (2013), mutta vastausta ei saatu. Elokuvaan Big Hero 6 perustuva maailma vahvistettin vuonna 2015 D23-tapahtumassa, jossa näytettiin konseptikuva, missä Sora ratsastaa Baymaxin kyydissä. Vuoden 2017 D23-tapahtumassa paljastettiin Toy Story -elokuvaan pohjautuva maailma, jota näytettiin uudessa trailerissa.
Kohtalon saaret (engl. Destiny Islands) – Soran, Rikun ja Xehanortin kotimaailma. Ei ole pelattavana.
Radiant Garden – Ansem Viisaan valtakunta ja Kairin alkuperäinen kotimaailma. Ei ole pelattavana.
Twilight Town – Haynerin, Pencen ja Oletten kotimaailma.
Lähdön maa (engl. Land of Departure) – Maailma, jossa Eraqus opetti Terraa, Aquaa ja Ventusia. Eraqusin kuoleman jälkeen Aqua muutti sen Unholan linnaksi (engl. Castle Oblivion).
Avainmiekkojen hautausmaa (engl. Keyblade Graveyard) – Maailma, jossa kauan sitten käytiin Avainmiekkasota (Keyblade War).
Viimeinen maailma (engl. The Final World) – Limbon kaltainen maailma, jonne Sora päätyy väliaikaisesti pelin aikana.
Scala ad Caelum – Avainmiekan käyttäjien alkuperäinen päämaailma, jossa Eraqus ja Xehanort aikoinaan oppivat avainmiekan käyttäjiksi ja jossa sijaitsevat myös Daybreak Townin rauniot.
Salaperäinen torni (engl. Mysterious Tower) – Yen Sidin torni. Ei ole pelattavana.
Puolen Hehtaarin Metsä (engl. 100 Acre Wood) – Nalle Puh -elokuvista
Sora, Aku Ankka ja Hessu ovat jälleen päähenkilöinä. Muina palaavina hahmoina ovat Riku, Kairi, kuningas Mikki, mestari Eraqus, Terra, Aqua, Ventus, Lea, Roxas, Xion, Ienzo, Hayne, Pence, Olette, Samu Sirkka, Tiku ja Taku, Yen Sid, Chirithy ja Ansem Viisas.
Xehanort palaa päävihollisena kaikissa viidessä muodossaan: mestari Xehanort, Sydämetön ”Ansem, Pimeyden Etsijä”, Nobody Xemnas, nuori Xehanort ja Terra-Xehanort. Sivullisina vihollisina ovat Xigbar, Saïx, Vanitas, Marluxia, Larxene, Demyx, Luxord, Vexen, Rikun kopio sekä Disney-hahmot Pahatar ja Musta Pekka.
Mestari Xehanortin palattua Yen Sid alkaa koota ”seitsemää valon vartijaa” estääkseen Xehanortin suunnitelman luoda uusi χ-miekka (χ-blade). Sora, josta Xehanort melkein onnistui aiemmin tekemään yhden ”kolmestatoista pimeydestä”, on menettänyt suuren osan voimistaan ja lähtee Akun ja Hessun kanssa matkustamaan muiden maailmojen halki löytääkseen uudelleen ”herättämisen voiman”, kyvyn tuoda menetetyt sydämet takaisin. Sillä välin Riku ja kuningas Mikki matkustavat pimeyden maailmaan etsimään Aquaa, kun taas Kairi ja Lea harjoittelevat omien avainmiekkojensa käyttöä.
Radiant Gardenissa Ienzo löytää Ansem Viisaan tutkimustiedot ja selville, että Soran sisällä ovat myös Roxasin, Ventusin ja Xionin sydämet. Riku päättelee uuden Organisaatio XIII:n jäsenten mielten päässeen nykyaikaan asettumalla Vexenin luomien ihmiskopioiden sisään, jolloin Sora päättää käyttää ihmiskopioita saadakseen Roxasille oman kehon. Sillä välin Sydämetön ”Ansem” matkustaa pimeyden maailmaan siepatakseen Ansem Viisaan ja turmellakseen Aquan sydämen pimeydellä. Vexen, joka paljastuu Ansem Viisaan kaksoisagentiksi, kuitenkin vapauttaa mestarinsa ja toimittaa Ienzolle ylimääräisen ihmiskopion, josta valmistella keho Roxasille. Riku ja Mikki löytävät pimeyden valtaan joutuneen Aquan ja samaan aikaan Sora löytää Kohtalon saarilta (Destiny Islands) mestari Eraqusin avainmiekan ja onnistuu sen avulla pääsemään Aquan olinpaikkaan, karkottamaan pimeyden Aquan sydämestä ja tuomaan hänet takaisin valon maailmaan. Sora, Aku ja Hessu seuraavat Aquaa Unholan linnaan (Castle Oblivion), jonka Aqua muuttaa takaisin Lähdön maaksi (Land of Departure). Organisaatioon liittynyt Vanitas hyökkää heidän kimppuunsa, mutta Sora löytää ”herättämisen voiman” ja onnistuu palauttamaan Ventusin sydämen ja herättäen tämän unestaan.
Sora, Riku, Kairi, Aku, Hessu, Mikki, Lea, Aqua ja Ventus selvittävät tiensä Avainmiekkojen hautausmaalle (Keyblade Gravyard), mutta pimeyden riivaama Terra ja lauma Sydämettömiä lyövät heidät helposti. Sora herää limbomaailmassa nimeltä Viimeinen maailma (The Final World). Unensyöjä Chirithyn sekä Nimettömien Tähtien avulla Sora saa fyysisen muotonsa takaisin, mutta paikalle ilmestynyt nuori Xehanort varoittaa, että ”herättämisen voiman” liika käyttö johtaisi oman sydämen menettämiseen. Kairin avulla Sora palaa takaisin valon maailmaan ja ajassa takaisin hetkeen juuri ennen kukistumistaan. Ephemerin ja muiden entisen avainmiekan käyttäjien henget kukistavat Sydämettömien lauman usuttamalla avainmiekat näiden kimppuun, minkä jälkeen ”valon vartijat” kukistavat suurimman osan Organisaation jäsenistä ja lähettävät nämä takaisin omiin aikoihinsa, Terran saadessa kehonsa takaisin itselleen ja oman kehon saaneen Roxasin vapauttaessa Xionin, josta oli tehty Organisaation kolmastoista jäsen.
Xehanort oli luonut jokaisen "pimeyden etsijän" taistelusta vähintään yhden "valon vartijan" kanssa kopion omasta avainmiekastaan. Ollessaan viimeinen jäljellä oleva Organisaation jäsen, hän yllyttää Soran, Rikun ja Mikin kimppuunsa tuhoamalla Kairin kehon, minkä jälkeen hän yhdistää kaikki avainmiekkansa kopiot luodakseen näistä χ-miekan ja kutsuakseen Valtakunnan Sydämet valon maailmaan. Mikin neuvosta Sora, Aku ja Hessu käyttävät Xehanortin kykyä matkata ajassa tätä vastaan ja siirtyvät Scala ad Caelumiin, maailmaan, jossa Xehanort ja Eraqus aikoinaan oppivat avainmiekan käytön. Hävittyään taistelun Soraa, Akua ja Hessua vastaan Xehanort paljasti todellisen suunnitelmansa olleen käyttää Valtakunnan Sydämiä vajottamaan maailmat pimeyteen vain luodakseen uuden maailman, jota hän hallitsisi ja jossa ei olisi lainkaan pimeyttä. Sora kuitenkin sanoo, että oikea hallitsija hyväksyy, ettei ihmisten kohtaloa voi määrätä näiden puolesta. Toisten avainmiekan käyttäjien tultua paikalle, Eraqusin sydän ilmestyy Terran sisältä ja taivuttelee Xehanortin luopumaan suunnitelmastaan ja antamaan χ-miekan Soralle. Eraqusin ja kuolemaa tekevän Xehanortin sydämet yhtyvät Valtakunnan Sydänten kanssa, jättäen maallisen maailman taakseen, minkä jälkeen Sora ja hänen ystävänsä lukitsevat χ-miekalla Valtakunnan Sydämet uudelleen ja palaavat Avainmiekkojen hautausmaalle.
Xionin kerrottua, ettei Kairi ollut kuollut, Sora päättää lähteä etsimään tätä käyttääkseen "herättämisen voimaa" tuomaan hänet takaisin. Mikin varoituksista huolimatta Sora vannoo vielä palaavansa. Mikki, Aku ja Hessu palaavat Disney-linnaan. Terra, Aqua ja Ventus palaavat Lähdön maahan ja jättävät Eraqusin avainmiekan linnan pihalle muistomerkiksi. Roxas, Xion, Lea ja heidän kanssaan sovinnon tehnyt Isa (Saïxin todellinen minä) asettuvat asumaan Twilight Towniin. Radiant Gardenissa Ansem Viisas, Ienzo ja Even (Vexenin todellinen minä) onnistuvat luomaan ihmiskopiosta kehon Naminélle, jonka Riku vie myöhemmin tapaamaan Soraa ja tämän ystäviä Kohtalon saarille. Saarilla Sora ja Kairi viettävät vielä lyhyen hetken yhdessä ennen kuin Sora menettää sydämensä ja katoaa.
Lopputekstien jälkeen näytetyssä kohtauksessa Xigbar (Braigin Nobody) kerää talteen Xehanortin oikean avainmiekan, kaivaa Avainmiekkojen hautausmaalta esiin salaperäisen mustan laatikon ja kutsuu paikalle neljä viidestä Ennustajasta (Foretellers): Iran, Acedin, Gulan ja Invin, paljastaen olevansa oikeasti näiden entinen oppilastoveri Luxu, joka oli siirtänyt vuosikymmenten ajan sydämensä kehosta toiseen. Luxu alkaa kertoa heille alkuperäisen Avainmiekkasodan jälkeisistä tapahtumista, Pahattaren ja Mustan Pekan tarkkaillessa heitä salaa. Takaumakohtauksessa nuori Eraqus ja nuori Xehanort aloittavat uuden šakkipelin, joka ennustaa Soran palaavan ja tulevan kohtaamaan Luxun, Ennustajat ja Mestareiden mestarin.
Risa Uchida … Kairi, Xion
Kōki Uchiyama … Roxas, Ventus
Ryōtarō Okiayu … Terra
Iku Nakahara … Naminé
Makoto Sutō … Hayner
Hayato Taya … Pence
Yuna Watanabe … Olette
Takashi Inagaki … Yen Sid
Roko Takikawa … Tiku
Minoru Inaba … Taku, Buzz Lightyear
Yohei Tanado … Samu Sirkka
Genzō Wakayama … Ansem Viisas, Zeus
Makio Inoue … mestari Eraqus
Daisuke Namikawa … nuori Eraqus
Akio Ōtsuka … mestari Xehanort, Terra-Xehanort/”Ansem”
Hōchū Ōtsuka … Xigbar, Davy Jones
Ginpei Satō … Isa/Saïx
Shigeru Chiba … Vexen
Kenichi Suzumura … Demyx
Toshiko Sawada … Pahatar
Katsuhiro Kitagawa … Musta Pekka
Yasunori Matsumoto … Herkules
Rica Matsumoto … Megara
Kyūsaku Shimada … Hades
Mitsuru Ogata … Roope Ankka, Nasu
Kōji Tsujitani … Woody
Shunsuke Sakuya … Röh
Yūji Mitsuya … Rex
Hiroshi Hatanaka … Flynn Rider
Shoko Nakagawa … Tähkäpää
Miyuki Tsurugi … Gothel
Hidehiko Ishizuka … Tarmo ”Tare” Karvanen
Yūji Tanaka … Matias ”Masi” Pallopää
Airi Inoue … Buu
Yutaka Aoyama … Räähkä Poks
Sayaka Kanda … Anna
Takako Matsu … Elsa
Shinichiro Hara … Kristoff
Pierre Taki … Olaf
Hiroaki Hirata … Jack Sparrow
Daisuke Hirakawa … Will Turner
Saori Yumiba … Elizabeth Turner
Shin Aomori … Joshamee Gibbs
Urara Takano … Tia Dalma
Wataru Yokojima … Cutler Beckett
Yūtarō Honjō … Hiro Hamada
Tokuyoshi Kawashima … Baymax
Masumi Asano … GoGo Tomago
Kōji Takeda … Wasabi
Mai Yamane … Honey Lemon
Hideto Nitta … Fred
Mitsuaki Kanuka … Nalle Puh
Tesshō Genda … Tiikeri
Naoki Tatsuta … Kani
Kunihiro Kawamoto … Myyrä
Kosei Kimura … Ruu
Hiroto Tanaka … Fantti
Tomoko Kaneda … Chirithy
Risa Shimizu … Nimetön Tähti
Yūto Uemura … Ephemer
Yūichirō Umehara … Ira
Subaru Kimura … Aced
Kaito Ishikawa … Gula
Kana Hanazawa … Invi
Alyson Stoner … Kairi, Xion
Jason Dohring … Terra
Meaghan Jette Martin … Naminé
Zachary Gordon … Hayner
Tristan Chase … Pence
Ashley Boettcher … Olette
Corey Burton … Yen Sid, Taku, Ansem Viisas, Zeus
Tress MacNeille … Tiku
Joe Ochman … Samu Sirkka
Mark Hamill … mestari Eraqus
Drake Bell … nuori Eraqus
Rutger Hauer … mestari Xehanort
Richard Epcar … Terra-Xehanort/”Ansem”
James Patrick Stuart … Xigbar
Kirk Thornton … Isa/Saïx
Derek Stephen Prince … Vexen
Keith Ferguson … Marluxia
Ryan O’Donohue … Demyx
Robin Atkin Downes … Luxord, Davy Jones
Jim Cummings … Musta Pekka, Nalle Puh, Tiikeri
Tate Donovan … Herkules
Susan Egan … Megara
James Woods … Hades
Enn Reitel … Roope Ankka
Jim Hanks … Woody
Mike MacRae … Buzz Lightyear
John Ratzenberger … Röh
Zachary Levi … Flynn Rider
Donna Murphy … Gothel
Mary Gibbs … Buu
J. P. Manoux … Räähkä Poks
Kristen Bell … Anna
Idina Menzel … Elsa
Jonathan Groff … Kristoff
Jared Butler … Jack Sparrow
Crispin Freeman … Will Turner
Eliza Jane Schneider … Elizabeth Turner
Brian George … Hector Barbossa
Leslie L. Miller … Tia Dalma
Mick Wingert … Cutler Beckett
Ryan Potter … Hiro Hamada
Scott Adsit … Baymax
Jamie Chung … GoGo Tomago
Khary Payton … Wasabi
Génesis Rodríguez … Honey Lemon
T. J. Miller … Fred
Travis Oates … Nasu
Tom Kenny … Kani
Michael Gough … Myyrä
Aidan McGraw … Ruu
Amelia Stanger … Fantti
Lara Jill Miller … Chirithy
Madison Davenport … Nimetön Tähti
Michael Johnston … Ephemer
Matthew Mercer … Ira
Travis Willingham … Aced
Kevin Quinn … Gula
Karissa Lee Staples … Invi
Kingdom Hearts III MobyGamesissa (englanniksi)
Noudettu kohteesta ”https://fi.wikipedia.org/w/index.php?title=Kingdom_Hearts_III&oldid=18450649”
Viimeksi muokattu 4. lokakuuta 2019 kello 21.34